
1. ՀՀ արդարադատության նախարարություն

	04.09.2026

	
	№ 035/57794-2026


	1. Նախագծի 1-ին կետով նախատեսվում է Հայաստանի Հանրապետության կառավարության 2020 թվականի օգոստոսի 4-ի N 1289-Լ որոշման հավելվածի 4-րդ կետի 6-9-րդ ենթակետերը ճանաչել ուժը կորցրած։
Նախագծին կից ներկայացված հիմնավորմամբ նշվում է հետևյալը. «Հաշվի առնելով, որ ներկայումս շրջանառության մեջ է գտնվում «Մարդու իրավունքների եվրոպական դատարանի վճիռներով կամ որոշումներով սահմանված արդարացի փոխհատուցման տրամադրման, այն ստանալու նպատակով ներկայացվող անհրաժեշտ փաստաթղթերի ցանկը և դրանց ներկայացման կարգը հաստատելու մասին» ՀՀ կառավարության որոշման նախագիծը, որով նախատեսվում է այլ կարգավորում, քան սահմանված է ՀՀ կառավարության 2020 թվականի օգոստոսի 4-ի N 1289-Լ որոշմամբ, անհրաժեշտ է համապատասխանեցնել գործող իրավակարգավորումները։ Այդ նպատակով առաջարկվում է փոփոխություն կատարել N 1289-Լ որոշման մեջ՝ ուժը կորցրած ճանաչելով դրա 4-րդ կետի 6-9-րդ ենթակետերը։»: 
Այսինքն՝ ստացվում է մի իրավիճակ, երբ սույն նախագծի ընդունման անհրաժեշտությունը պայմանավորվում է մեկ այլ նախագծի շրջանառման հանգամանքով, որը դեռևս չի ընդունվել:
Հաշվի առնելով այն, որ Կառավարության շրջանառվող նախագիծը դեռ չի ընդունվել՝ գտնում ենք, որ ավելի նպատակահարմար և տրամաբանական է դրանք շրջանառել միևնույն փաթեթի շրջանակում, որպեսզի դրանց քննարկումը, ընդունումը տեղի ունենա միաժամանակ: Հակառակ պարագայում հնարավոր է ստեղծվի իրավիճակ, երբ «Մարդու իրավունքների եվրոպական դատարանի վճիռներով կամ որոշումներով սահմանված արդարացի փոխհատուցման տրամադրման, այն ստանալու նպատակով ներկայացվող անհրաժեշտ փաստաթղթերի ցանկը և դրանց ներկայացման կարգը հաստատելու մասին» նախագիծը չընդունվի, իսկ սույն նախագիծը շարունակի շրջանառության մեջ մնալ:
	1. Չի ընդունվել 

Սույն նախագծով առաջարկվող փոփոխությունն ուղղված է գործող իրավակարգավորումը նախատեսվող նոր կարգավորումներին համապատասխանեցնելուն և գործող իրավական ակտում այն դրույթների վերացմանը, որոնք այլևս համահունչ չեն լինելու նախատեսվող կարգավորմանը։ Հետևաբար, մեկ այլ նախագծի շրջանառության մեջ գտնվելը չի կարող ինքնին հիմք հանդիսանալ սույն նախագծի շրջանառությունը կամ ընդունումը հետաձգելու համար։
Միաժամանակ, նախագծերի միևնույն փաթեթում ներառումը կարող է նպատակահարմար լինել դրանց փոխկապակցվածությունը հաշվի առնելու տեսանկյունից, սակայն նման մոտեցումը պարտադիր պայման չէ, քանի դեռ նախագծերի ընդունման և ուժի մեջ մտնելու իրավական մեխանիզմները միմյանցից կախված չեն։
Ուստի նախագծերը միևնույն փաթեթի շրջանակում պարտադիր շրջանառելու անհրաժեշտությունը բացակայում է։


	2. «Նորմատիվ իրավական ակտերի մասին» օրենքի 34-րդ հոդվածի 2-րդ մասի համաձայն՝ «Նորմատիվ իրավական ակտում փոփոխություն կամ լրացում կարող է կատարվել միայն նույն տեսակի և բնույթի նորմատիվ իրավական ակտով»:
 Հաշվի առնելով որ նույն օրենքի 1-ին հոդվածի 2-րդ մասի համատեքստում սույն կարգավորումը տարածվում է նաև ներքին (լոկալ) իրավական ակտերի վրա և նաև այն, որ Կառավարության 2020 թվականի օգոստոսի 4-ի թիվ 1289-Լ որոշումն իր բնույթով ներքին (լոկալ) իրավական ակտ է՝ առաջարկում ենք վերանայել Նախագծի բնույթը և տեսակը՝ փոփոխությունը կատարելով նույն բնույթի իրավական ակտով: 

	2. Ընդունվել  է

Նախագծում կատարվել են համապատասխան փոփոխություններ:

	3.Նախագծի նախաբանում առկա «համաձայն» բառն առաջարկում ենք փոխարինել «հիմք ընդունելով» կամ «ղեկավարվելով» բառերով։

	3. Ընդունվել  է

Նախագծում կատարվել են համապատասխան փոփոխություններ:

	4. Նախագծի 1-ին կետով նախատեսվում է՝ «Միջազգային իրավական հարցերով ներկայացուցչի լիազորությունների իրականացման կարգը հաստատելու մասին» Հայաստանի Հանրապետության կառավարության 2020 թվականի օգոստոսի 4-ի թիվ 1289-Լ որոշման 4-րդ կետի 6-9-րդ ենթակետերը ճանաչել ուժը կորցրած։ 
«Նորմատիվ իրավական ակտերի մասին» օրենքի 17-րդ հոդվածի 8-րդ մասի համաձայն՝ Հղում կատարելիս նորմատիվ իրավական ակտի լրիվ անվանումը հիշատակվում է նորմատիվ իրավական ակտում փոփոխություններ կամ լրացումներ նախատեսող կամ նորմատիվ իրավական ակտի գործողությունը դադարեցնող ակտում:
Իսկ նույն օրենքի 18-րդ հոդվածի 6-րդ մասի 1-ին նախադասության համաձայն՝ ենթաօրենսդրական նորմատիվ իրավական ակտի լրիվ անվանումը հիշատակելիս դրանում հետևյալ հաջորդականությամբ ներառվում են այդ ակտն ընդունող մարմնի անվանումը, ընդունման տարին, ամիսը (տառերով), ամսաթիվը, ակտի վերնագիրը, ակտի հերթական համարը, բնույթը և տեսակը:
Ուստի, առաջարկում ենք Կառավարության որոշման լրիվ անվանման հիշատակումը համապատասխանեցնել «Նորմատիվ իրավական ակտերի մասին» օրենքի կարգավորումներին։
Միևնույն ժամանակ անդրադարձ կատարելով վերոգրյալ կարգավորման մեջ առկա «որոշման 4-րդ կետի 6-9-րդ ենթակետերը ճանաչել ուժը կորցրած» ձևակերպմանը, նշենք, որ Նշված կարգավորումները սահմանված են ոչ թե Կառավարության նշված որոշմամբ, այլ վերջինիս հավելվածով, ուստի, առաջարկում ենք հստակեցնել հղումը:

	4. Ընդունվել  է

Նախագծում կատարվել են համապատասխան փոփոխություններ

	5. Նախագծի 1-ին կետում «կորցրած» բառից հետո առկա ստորակետ կետադրական նշանն անհրաժեշտ է փոխարինել վերջակետ կետադրական նշանով, իսկ Նախագծի 2-րդ կետում առկա «սույն» բառն անհրաժեշտ է գրել մեծատառով։

	5. Ընդունվել  է

Նախագծում կատարվել են համապատասխան փոփոխություններ

	
1. ՀՀ վարչապետի աշխատակազմի իրավաբանական վարչություն

	28-09-2026

	
	

	1. Նախագծի 2-րդ կետն անհրաժեշտ է համապատասխանեցնել «Նորմատիվ իրավական ակտերի մասին» օրենքի 23-րդ հոդվածի 7-րդ մասին, որի համաձայն՝ ներքին իրավական ակտն ուժի մեջ է մտնում հրապարակմանը հաջորդող օրվանից (…): 

	1. Ընդունվել է
Նախագծում կատարվել են համապատասխան փոփոխություններ:

	
1. ՀՀ վարչապետի աշխատակազմի պետաիրավական վարչություն

	[bookmark: _GoBack]02-10-2026

	
	

	1. Նախագծի 2-րդ կետով նախատեսվող ընդունվելիք որոշման ուժի մեջ մտնելու վերաբերյալ դրույթը չի համապատասխանում «Նորմատիվ իրավական ակտերի մասին» օրենքի 23-րդ հոդվածի կարգավորումներին:


	1. Ընդունվել է

Նախագծում կատարվել են համապատասխան փոփոխություններ:




Միջազգային իրավական հարցերով ներկայացուցչի գրասենակ



